Аляксей Віктаравіч Дабравольскі

Аляксе́й Ві́ктаравіч Дабраво́льскі (нар. , ) — беларускі футбаліст (паўабаронца) і трэнер. У цяперашні час працуе галоўным трэнерам клуба «Ліда».

 Клубная кар’ера 
З 17 гадоў стаў гуляць за мінскае «Дынама». У 2005 годзе з-за недахопу гульнявой практыкі быў аддадзены ў арэнду «Дарыдзе». У сакавіку 2006 года быў аддадзены ў арэнду ў расійскі клуб «Металург» (Краснаярск), пасля вяртання ў ліпені правёў толькі адну сустрэчу ў складзе сталічнага «Дынама».

У 2007 годзе перайшоў у клуб «Мінск», аднак не змог зайграць у аснове. У 2008 годзе быў аддадзены ў арэнду ў «Смаргонь», якая выступала ў Вышэйшай лізе. У складзе каманды Аляксей правёў 6 сустрэч.

У 2009 годзе зноў быў аддадзены ў арэнду ў родны клуб «Ліда». А з 2010 года далучыўся да клуба на рэгулярнай аснове. У сезонах 2011 і 2012 быў прызнаны найлепшым іграком каманды. Пазней стаў таксама капітанам каманды.

У сезоне 2021 быў гуляючым трэнерам, а па яго заканчэнні канчаткова завяршыў кар’еру і перайшоў на трэнерскую працу. У ліпені 2022 года пасля адстаўкі Віталя Рашкевіча стаў выканаўцам абавязкаў галоўнага трэнера каманды. У сезоне 2023 застаўся на чале каманды ўжо паўнавартасным галоўным трэнерам.

 Міжнародная кар’ера 
У 2002—2006 гадах гуляў за розныя юнацкія і моладзевую зборныя Беларусі.

 Дасягненні 
   Чэмпіён Беларусі: 2004
   Срэбраны прызёр чэмпіянату Беларусі (2): 2005, 2006
   Бронзавы прызёр чэмпіянату Беларусі: 2003
  Уладальнік Кубка Беларусі: 2003
  Пераможца Першай лігі чэмпіянату Беларусі: 2008
  Пераможца Другой лігі чэмпіянату Беларусі: 2011

 Крыніцы 

Катэгорыя:Футбалісты Беларусі
Катэгорыя:Ігракі ФК Дынама-2 Мінск
Катэгорыя:Ігракі ФК Дынама Мінск
Катэгорыя:Ігракі ФК Дарыда
Катэгорыя:Ігракі ФК Енісей Краснаярск
Катэгорыя:Ігракі ФК Мінск
Катэгорыя:Ігракі ФК Смаргонь
Катэгорыя:Ігракі ФК Ліда
Катэгорыя:Футбольныя трэнеры Беларусі
Катэгорыя:Трэнеры ФК Ліда